Diwaskedh

Diwaskedh, terweythyow gwens a-dro (ha trowens en radndiryow trovadnek), ew term meteorologiethel rag parth veur a ayr lebma thujy an ayr ow terevel. Hebm a wher pan wrelho dew ayrgorf metya. An or tredh dew ayrgorf ew gelwys tal. Ayrgorf ew corf a ayr gen gnasow arbednek, ow cregy war natur an radndir lebma whrug furvya. En Kernow an re ma a gomprehend moryow (ow cul ayr gleb) ha tiryow (ayr segh), hag ayr a'n noor (yeyn) ha dyhow (tobm). 

skeusennik|300px|An whegh sort a ayrgorf a ell effeythya Kernow
skeusennik|right|300px|Diwaskedh dres arvor west Rewenys  
skeusennik|300px|Talyow war vappa kewer

Dell ew usys en Kernow, ayr trovadnek a'n dhyhow a wra metya ayr a'n pedn aghel a'n ogledh. Pan wrelho dew ayrgorf dyffrans metya, ema an ayr e'n diwaskedh ow terevel ha treylya. 

 Hanow ayrgorf  Pednfenten Tu GnasowArctek  Mor Norgagh  A'n noor / noor est  Pur yeyn gen erghPednaghlek brastiryel  Siberi  A'n est  Pur yeyn ha seghTrovadnek brastiryel  Sahara / Brastir Europa  A'n soth  Tobm ha seghTrovadnek morek  Mor Bras Atlantek (Azores)  A'n soth-west  Mygyl ha glebPednaghlek morek  Mor Bras Atlantek (ogas dhe Greunland)  A'n noor-west  Yeyn ha glebPednaghlek morek dewheles  Mor Bras Atlantek (kres)  A'n west  Goyeyn ha gleb

 Diwaskedh a furv 
Na ell an dhew ayrgorf kemyska en es drefen aga bos mar dhyffrans.         
Pan wrelho ayr tobm herdhya erbydn an ayr yeyn, constrinys ew an ayr tobm dhe dherevel drefen y vos scaffa. 
An or tredhans etho ew gelwys an tal tobm   
Pan wrelho ayr yeyn herdhya erbydn ayr tobm, ema ev ow cawsya an ayr tobm dhe dherevel, drefen y vos poosa. Hebm yw an tal yeyn. 
War vappys kewer, diskwedhys ew talyow tobm gen linen ha hanterkelghow rudh, ha talyow yeyn gen linen ha trihornow glas. 

 Talyow Glaw 
Ema Cloudys ow furvya drefen bos ayr tobm constrinys dhe dherevel. Pan vo hebma ow wharvos, ema'n ayr ow yeynhe, ha dowr a wra gluthya, furvya cloudys hag ena glaw. Herwydh usadow, talyow a gebmer 24- 48 our rag tremena.  
800px|centre

 A-dherag an tal tobm 
Ema cloudys ow talleth furvya
Ema uhelder an cloudys ow codha
Ema an gwaskedh ayr ow lehe dres termyn 
Ev a dhalleth gul glaw en scav rag termyn hir 

 E'n radngelgh tobm 
Ema an temperedh Ow terevel
An ebron a wra clerya 
Segh ew gen nebes cawosow 

 Ort' an tal yeyn 
Ema cloudys ow furvya en uskis 
Ema an gwens ow crevhe
Kevys ew glas trom, terweythyow gen taran ha lughes 

 Woja an tal yeyn 
Yeynna ew 
Ema cawosow trom 
Ema tu an gwens ow treylya dhe vos a'n noor-west

 Displegyans an diwaskedh 
Woja niver a dhedhyow, oll an ayr e'n radngelgh tobm ew derevys a-ugh an tir. Gelwys ew an studh ma avel tal occludys. An arwodh rag tal occludys war vappa kewer ew linen gen hanterkelghow ha trihornow ow tereylya.

Klass:Kewer